钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 金
## 钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 金

### 熙宗皇统二年二月戊子皇子济安生壬辰以皇子生赦中外

按《金史熙宗本纪》云云。按《英悼太子传》：“悼平皇后
生太子济安，皇统二年二月戊子生于天开殿。上年
二十四，始有皇子，喜甚，遣使驰报明德宫太皇太后，
五日命名，大赦天下。三月甲寅告天地宗庙。丁巳翦
鬌，奏告天地宗庙。”

### 章宗承安二年五月己丑皇子生庚寅诏中外降死罪释徒以下六月乙巳命礼部尚书张𬀩报祀高禖按金史章宗本纪云云

### 泰和二年皇子生尽报谢之礼

按《金史章宗本纪》：“泰和二年八月丁酉，皇子生。九月
癸亥，以皇子生，亲谢南北郊。庚子，封皇子为葛王。冬
十月戊寅，报谢于太庙山陵。十一月甲子，幸玉虚观，
遣使报谢于太清宫。十二月癸酉，以皇子晬日，放僧
道戒牒三千。庚辰，报谢于高禖。闰月辛酉，遣使报谢
于北岳；丁卯，遣使报谢于长白山。”